Document ID: 32014R0733

KOMISSION ASETUS (EU) N:o 733/2014,
annettu 24 päivänä kesäkuuta 2014,
asetuksen (EY) N:o 1418/2007 muuttamisesta siltä osin kuin on kyse tietyntyyppisten jätteiden viennistä hyödynnettäväksi tiettyihin OECD:n ulkopuolisiin maihin
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon jätteiden siirrosta 14 päivänä kesäkuuta 2006 annetun Euroopan parlamentin ja neuvoston asetuksen (EY) N:o 1013/2006 (1) ja erityisesti sen 37 artiklan,
on kuullut maita, joita asia koskee,
sekä katsoo seuraavaa:
(1)
Komissio saattaa asetuksen (EY) N:o 1013/2006 37 artiklan nojalla tietyntyyppisten jätteiden viennistä hyödynnettäväksi maihin, joihin ei sovelleta OECD:n päätöstä jätteiden maan rajan ylittävien siirtojen valvonnasta, jäljempänä ’OECD:n päätös’ (2), annetun komission asetuksen (EY) N:o 1418/2007 (3) säännöllisesti ajan tasalle. Komissio on lähettänyt kaikille maille, joihin ei sovelleta OECD:n päätöstä, kirjallisen tiedustelun, jossa pyydetään vahvistamaan kirjallisesti, että Euroopan unionista voidaan viedä kyseisiin maihin hyödynnettäviksi sellaisia asetuksen (EY) N:o 1013/2006 liitteessä III tai IIIA lueteltuja jätteitä ja jäteseoksia, joiden vientiä ei ole kielletty kyseisen asetuksen 36 artiklan nojalla, ja ilmoittamaan, mitä valvontamenettelyä vastaanottomaassa mahdollisesti noudatetaan. Komissio on saanut vastaukset 74 maalta. Asetuksen (EY) N:o 1418/2007 liitettä olisi sen vuoksi muutettava saatujen vastausten huomioon ottamiseksi.
(2)
OECD:n neuvosto hyväksyi 13 päivänä helmikuuta 2013 ympäristöpoliittisen komitean lausunnon OECD:n päätöksen noudattamisesta Israelissa. Tästä syystä asetuksen (EY) N:o 1013/2006 37 artiklan 2 kohtaa ei enää sovelleta kyseiseen maahan, ja Israelia koskeva kohta olisi sen vuoksi poistettava asetuksen (EY) N:o 1418/2007 liitteestä.
(3)
OECD:n päätöstä sovelletaan Uuteen-Seelantiin. Tästä syystä asetuksen (EY) N:o 1013/2006 37 artiklaa ei sovelleta kyseiseen maahan, ja Uutta-Seelantia koskeva kohta olisi sen vuoksi poistettava asetuksen (EY) N:o 1418/2007 liitteestä,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EY) N:o 1418/2007 liite tämän asetuksen liitteen mukaisesti.
2 artikla
Tämä asetus tulee voimaan neljäntenätoista päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 2014.

Labels: 3
5
20